Oscar Pistorius het glo nuwe meisieLeah Skye Foto: dailymail.co.uk Annelise Burgess, woordvoerder vir die Pistorius-gesin, wou nie vrae beantwoord oor gerugte dat die moordbeskuldigde Oscar Pistorius ŉ nuwe meisie het nie, het Beeld Saterdag berig. Volgens Beeld het die Britse poniekoerant The Sun berig dat Pistorius ŉ verhouding aangeknoop het met die 19-jarige Leah Skye, ŉ studentparamedikus aan die Universiteit van Johannesburg. Volgens The Sun het die twee mekaar in Desember tydens ŉ vakansie in Mosambiek ontmoet. Pistorius, wat die model Reeva Steenkamp op 14 Februarie 2013 in sy huis in Pretoria-Oos doodgeskiet het, se verhoor begin Maandag. -SAPA